SKRIFTLIG FORESPOERGSEL E-4134/97 af Konstantinos Hatzidakis (PPE) til Kommissionen (21. januar 1998)

Om: Fortolkning af direktiv 96/92/EF

I forbindelse med direktiv 96/92/EF ((EFT L 27 af 30.1.1997, s. 20.)) af 19. december 1996 om faelles regler for det indre marked for elektricitet bedes Kommissionen give foelgende oplysninger:

1. Mener Kommissionen ikke, at eftersom nye uafhaengige producenter har behov for mindst 3 til 4 aars forberedelse for at blive i stand til at deltage i aabningen af elektricitetsmarkedet, er den tidsfrist, der er anfoert i artikel 27, stk. 1, i direktiv 96/92/EF i lyset af samme direktivs artikel 19, stk. 1, meget kort, hvilket vil foere til en positiv forskelsbehandling til fordel for de allerede etablerede og udviklede elektricitetsselskaber, og hvilke foranstaltninger har Kommissionen i givet fald til hensigt at ivaerksaette med henblik paa at udbedre denne situation, som helt klart er med til at undergrave den frie og retfaerdige konkurrence?

2. Da naturgas ud fra et rent teknisk synspunkt er det eneste braendstof, som de uafhaengige producenter af saavel oekonomiske som miljoevenlige aarsager har mulighed for at anvende under konkurrencemaessige forhold, bedes Kommissionen oplyse, om der i direktivet om liberalisering af naturgasmarkedet vil blive fastlagt klare bestemmelser om, at de afvigelser, der eventuelt vil blive indroemmet medlemsstaterne i forbindelse med aabning af dette marked, ikke boer gaelde i tilfaelde, hvor uafhaengige producenter producerer elektricitet under anvendelse af naturgas, og som vil foretage denne jf. bestemmelserne i direktiv 96/92/EF?

3. Er det tilladt at etablere elektricitetsselskaber, ejet af faellesskabsvirksomheder, paa et ikke -EU-lands territorium med henblik paa at forsyne privilegerede kunder med den producerede elektricitet, jf. bestemmelserne i direktiv 96/92/EF?

Svar afgivet paa Kommissionens vegne af Christos Papoutsis (6. marts 1998)

1. Det aerede medlem naevner nogle forbehold vedroerende tidsfristen i henhold til artikel 27, stk. 1, i forbindelse med artikel 19, stk. 1, i Parlamentets og Raadets direktiv 96/92/EF af 19. december 1996 om faelles regler for det indre marked for elektricitet, idet han mener, at de er ret stramme og derfor ikke giver uafhaengige producenter tilstraekkelig tid til at forberede sig paa aabningen af elektricitetsmarkedet. Artikel 27, stk. 1 og 2, fastsaetter den tidsplan, medlemsstaterne har til at gennemfoere deres love og administrative bestemmelser med henblik paa gennemfoerelse af direktivet. Artikel 19 definerer beregningen af markedsandelen for slutforbrugere, der aftager 40 Gwh, og medlemsstaterne skal specificere de kunder paa deres territorium, som har denne andel og som juridisk kan indgaa kontrakter om elektricitet. Denne bestemmelse diskriminerer ikke mod uafhaengige producenter og de anmodninger, Kommissionen indtil nu har modtaget fra uafhaengige producenter, byggede paa deres oenske om at aabne markederne i elektricitetssektoren saa hurtig som muligt, saa de kunne nyde godt af fordelene ved et aabent marked. Direktivet diskriminerer i oevrigt overhovedet ikke mod uafhaengige producenter. Det fastsaetter tvaertimod, at selv om medlemsstaterne har besluttet sig til at anvende udbudsproceduren hvad angaar aabning af produktion for konkurrence, skal det vaere muligt for uafhaengige producenter at faa godkendelse til opfoerelse af ny produktionskapacitet. Hvad angaar tilrettelaeggelse af adgang til systemerne i henhold til adgang for tredjepart (TPA) og enkeltaftagersystemet, skal medlemsstaterne sikre, at alle elektricitetsproducenter, inkl. uafhaengige producenter har adgang til nettet for at kunne indgaa leveringskontrakter med priviligerede kunder.

2. Undtagelserne i udkast til gasdirektiv, om hvilket Raadet naaede frem til en faelles holdning den 8. december 1997, tillader en medlemsstat under bestemte omstaendigheder ikke at haandhaeve visse af direktivets bestemmelser. Maalet med undtagelserne er at garantere specifik beskyttelse i bestemte tilfaelde, f.eks. beskyttelse af gasvirksomheder i alvorlige oekonomiske vanskeligheder med »take-or-pay«-forpligtelser, eller i medlemsstater, hvor gas er blevet indfoert for nylig, og enorme investeringer skal indvindes. I foerste tilfaelde gives undtagelser i hvert enkelt tilfaelde og Kommissionen spiller en afgoerende rolle. I andet tilfaelde, som navnlig vedroerer Graekenland og Portugal, udloeber undtagelsen automatisk 10 aar efter foerste levering af naturgas til medlemsstaten. Disse undtagelser er ikke forbundet med en saerlig type kunder.

3. Direktiv 96/92/EF gaelder kun for Faellesskabets omraade. Bestemmelserne i direktivet om opfoerelse af ny produktionskapacitet, som bygger enten paa godkendelses- eller udbudsproceduren gaelder saaledes kun for virksomheder, som er etableret i medlemsstaterne. Hvad angaar udgangsproceduren, kraever artikel 6, stk. 1, i direktivet udtrykkeligt, at detaljerne i udbudsproduceren skal offentliggoeres i De Europaeiske Faellesskabers Tidende og at udbudsspecifikationerne skal stilles til raadighed for enhver interesseret virksomhed, der er etableret paa en medlemsstats territorium. Hvad angaar import af elektricitet til EF fra tredjelande, behandles dette i henhold til international lov, f.eks. aftalerne i General Agreement on Tariffs and Trade and World Trade Organisation (GATT/WTO) og ikke i henhold til direktivet.